rejauldu/bengali-wikipedia huggingface dataset:
মল্লিকেরবেড় ইউনিয়ন বাংলাদেশের খুলনা বিভাগের বাগেরহাট জেলার রামপাল উপজেলার একটি প্রশাসনিক অঞ্চল। এটি ৬৫.৯৬ কিমি২ (২৫.৪৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,৩৭০  জন।  ভৌগোলিক অবস্থান ভৌগোলিক অবস্থান অনুযায়ী ইউনিয়নটির উওরে- বাগেরহাট সদর উপজেলাধীন ডেমা ইউনিয়ন এর দক্ষিণ পার্শ্বস্ত কলমি দোয়ানিয়া খাল, দক্ষিণে রামপাল উপজেলাধীন ভোজপাতিয়া ইউনিয়নের উওর পার্শ্বস্ত ঘসিয়াখালী খাল, পূর্বে- বাগেরহাট জেলার মোড়েলগঞ্জ উপজেলাধীন পশ্চিমের ফয়লা হারা নদী, পশ্চিমে-রামপাল উপজেলাধীন বাঁশতলী ইউনিয়নের পূর্ব  পাশের বিসনা নদী।  গ্রামসমূহ  মল্লিকেরবেড়   বড় সন্ন্যাসী   মাদারদিয়া   ছোট সন্ন্যাসী   বেতিবুনিয়া।  তথ্যসূত্র  বিষয়শ্রেণী:রামপাল উপজেলার ইউনিয়ন
নিখিল ভারত ফরওয়ার্ড ব্লক (রুইকার) ছিল ভারতের একটি রাজনৈতিক দল, যা অল ইন্ডিয়া ফরওয়ার্ড ব্লক থেকে বিভক্ত হয়ে উঠেছিল।   ইতিহাস  পশ্চিমবঙ্গের বিধানসভা নির্বাচনে দলটি পিপলস ইউনাইটেড সোশ্যালিস্ট ফ্রন্টের সদস্য ছিল, একত্রে সমাজতান্ত্রিক দল এবং ভারতের বিপ্লবী কমিউনিস্ট পার্টি (ঠাকুর)।M.V.S. Koteswara Rao. Communist Parties and United Front - Experience in Kerala and West Bengal. Hyderabad: Prajasakti Book House, 2003. p. 213. দলটি ৩২ টি বিধানসভা আসনে প্রতিদ্বন্দ্বিতা করেছিল এবং দুটি জিতেছিল (কোনও আসন জিতে একমাত্র দুটি PUSF)।M.V.S. Koteswara Rao. Communist Parties and United Front - Experience in Kerala and West Bengal. Hyderabad: Prajasakti Book House, 2003. p. 214. দলের নির্বাচিত বিধায়ক ছিলেন আসানসোল থেকে অতীন্দ্র নাথ বোস এবং বেহালা থেকে বীরেন রায়।List Of Political Parties   পরের বছর দলটি ভেঙে প্রজা সমাজতান্ত্রিক দলে একীভূত হয়।   সূত্র    বোস, কে., ফরওয়ার্ড ব্লক, মাদ্রাজ: তামিলনাড়ু একাডেমি অফ পলিটিক্যাল সায়েন্স, ১৯৮৮।   তথ্যসূত্র   বিষয়শ্রেণী:১৯৫১-এ ভারতে বিলুপ্ত বিষয়শ্রেণী:১৯৫১-এ বিলুপ্ত রাজনৈতিক দল বিষয়শ্রেণী:১৯৪৮-এ ভারতে প্রতিষ্ঠিত বিষয়শ্রেণী:১৯৪৮-এ প্রতিষ্ঠিত রাজনৈতিক দল বিষয়শ্রেণী:ভারতের বিলুপ্ত রাজনৈতিক দল
মির্জা আবু মনসুর (১৯৪৬ — ২১ ডিসেম্বর ২০২৩) বাংলাদেশি শিল্পপতি, মুক্তিযোদ্ধা ও রাজনীতিবিদ। তিনি ১৯৭০ সালের নির্বাচনে চট্টগ্রামের ফটিকছড়ি আসন থেকে আওয়ামী লীগের প্রার্থী হিসেবে এমপিএ নির্বাচিত হন।   প্রাথমিক জীবন  মির্জা আবু মনসুর ১৯৪৬ সালে চট্টগ্রামের ফটিকছড়ির নানুপুর গ্রামের ঐতিহ্যবাহী মির্জা পরিবারে জন্মগ্রহণ করেন। পিতা শিল্পপতি ও ১৯৬৫ সালের এমপিএ মির্জা আবু আহমদ ও মাতা তৈয়বা বেগম দম্পতীর তিন ছেলে ও পাঁচ মেয়ের মধ্যে দ্বিতীয় তিনি।  চট্টগ্রাম মিউনিপ্যাল হাইস্কুল থেকে তিনি ১৯৬০ সালে ম্যাট্রিকুলেশন পাশ করে চট্টগ্রাম কলেজ থেকে ১৯৬২ সালে ইন্টারমিডিয়েট ও ১৯৬৫ সালে একই কলেজ থেকে বিএসসি (অনার্স) ডিগ্রি লাভ করেন।   কর্মজীবন  মির্জা আবু মনসুর মির্জা আবু স্টিল ও মির্জা আবু অ্যান্ড কোম্পানীর স্বত্বাধিকারী ছিলেন।  দায়িত্ব পালন করেন ১৯৮৪-৮৫ মেয়াদে চিটাগাং চেম্বার অব কমার্স অ্যান্ড ইন্ডাস্ট্রির সভাপতি হিসেবে।   রাজনৈতিক জীবন  মির্জা আবু মনসুর চট্টগ্রাম মিউনিপ্যাল হাইস্কুলে পড়ার সময় ফেরদৌস আহমেদ কোরেশির হাত ধরে ছাত্রলীগের রাজনীতিতে সম্পৃক্ত হয়ে ১৯৫৯ সালে স্কুল ছাত্র সংসদের জিএস নির্বাচিত হন। ১৯৬৪-৬৫ সালে  চট্টগ্রাম কলেজ ছাত্র সংসদ নির্বাচনে ছাত্র ইউনিয়নকে হারিয়ে ভিপি নির্বাচিত হন।  তিনি চট্টগ্রাম কলেজে ছাত্রলীগের সভাপতিও ছিলেন।  ১৯৬৬ সালের ছয় দফা আন্দোলনেও তিনি সক্রিয় ভূমিকা রাখেন।  ১৯৬৭ সালে চট্টগ্রাম জেলা আওয়ামী লীগের সদস্য হন এবং ১৯৬৯ সালে ফটিকছড়ি থানা আওয়ামী লীগের সভাপতি হন তিনি।  ১৯৭০ সালের নির্বাচনে ২৬ বছর বয়সে এমপিএ নির্বাচিত হন। এই নির্বাচনে তিনি অ্যাডভোকেট এমএ ফয়েজকে বিপুল ভোটে পরাজিত করেন।   মুক্তিযোদ্ধে অবদান  মির্জা আবু মনসুর ছিলেন যুদ্ধকালীন এক নম্বর সেক্টরের ফটিকছড়ি, হাটহাজারী, রাউজান ও রাঙ্গুনিয়া নিয়ে গঠিত আঞ্চলিক কমান্ডের জোনাল কমান্ডার। মুক্তিযুদ্ধের সর্বাধিনায়ক এমএজি ওসমানীর নির্দেশে দেশের যে ১৪ জন এমপিএ ও এমএনএকে তখন পূর্ণাঙ্গ সামরিক প্রশিক্ষণের জন্য বিহারের চাকুলিয়া সেনা প্রশিক্ষণ কলেজে পাঠানো হয়, মির্জা মনসুর ছিলেন তাদের একজন। প্রশিক্ষণ শেষে তাকে মেজর হিসেবে নবগঠিত বাংলাদেশ সেনাবাহিনীর নিয়মিত কমিশন দেওয়া হয়। মুক্তিযুদ্ধের সময় তাকে ধরিয়ে দিতে পাকবাহিনী এক লাখ রুপী পুরস্কার ঘোষণা করে। স্বাধীনতা ঘোষণার জন্য কালুরঘাট বেতার কেন্দ্র হানাদারমুক্ত করা, স্বাধীনতার ঘোষণা প্রচার, স্বাধীনতার ঘোষণাটি ইংরেজিতে অনুবাদ, আগরতলা থেকে অস্ত্রশস্ত্র সংগ্রহসহ মুক্তিযুদ্ধকালীন ইতিহাস সৃষ্টিকারী অনেক ঘটনায় জড়িত ছিলেন তিনি। তার নির্দেশনা ও নেতৃত্বে পরিচালিত হয় বেশ কয়েকটি গুরুত্বপূর্ণ অপারেশন।   মৃত্যু  মির্জা আবু মনসুর ২১ ডিসেম্বর ২০২৩ ঢাকায় মৃত্যুবরণ করেন। তাকে চট্টগ্রামের ফটিকছড়ির নানুপুর গ্রামের পারিবারিক কবরস্থানে সমাহিত করা হয়।   তথ্যসূত্র   বিষয়শ্রেণী:পাকিস্তান প্রাদেশিক পরিষদের সদস্য বিষয়শ্রেণী:১৯৪৬-এ জন্ম বিষয়শ্রেণী:২০২৩-এ মৃত্যু বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:চট্টগ্রাম কলেজের প্রাক্তন শিক্ষার্থী বিষয়শ্রেণী:চট্টগ্রাম জেলার ব্যবসায়ী বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:চট্টগ্রাম জেলার মুক্তিযোদ্ধা
জুইব্রুকেন কাউন্টি ( ) ছিল পবিত্র রোমান সাম্রাজ্যের একটি অঞ্চল যার নামকরণ করা হয়েছিল জুইব্রুকেন, যা বর্তমানে রাইনল্যান্ড-প্যালাটিনেটে অবস্থিত। এটি ১১৮২ থেকে ১১৯০ সালের মধ্যে সারব্রুকেন কাউন্টির উত্তরাধিকার বিভাগ থেকে তৈরি হয়েছিল এবং ১৩৯৪ সাল পর্যন্ত স্থায়ী ছিল।   তথ্যসূত্র   বিষয়শ্রেণী:১৩৯৪-এ বিলুপ্ত বিষয়শ্রেণী:১১৮২-এ প্রতিষ্ঠিত রাষ্ট্র ও অঞ্চল বিষয়শ্রেণী:পবিত্র রোমান সাম্রাজ্যের কাউন্টি বিষয়শ্রেণী:পশ্চিম পালাটিনেট বিষয়শ্রেণী:১১৮০-এর দশকে পবিত্র রোমান সাম্রাজ্যে প্রতিষ্ঠিত বিষয়শ্রেণী:১১৮২-এ ইউরোপে প্রতিষ্ঠিত বিষয়শ্রেণী:রাইনল্যান্ড-পালাটিনেটের প্রাক্তন রাষ্ট্র ও অঞ্চল বিষয়শ্রেণী:১৩৯০-এর দশকে বিলুপ্ত রাষ্ট্র ও অঞ্চল
মাই টিভি একটি উপগ্রহ-ভিত্তিক বাংলা ভাষার টেলিভিশন চ্যানেল। এটি ১৫ এপ্রিল ২০১০ থেকে প্রচারিত হচ্ছে। এটি বিভিন্ন অনুষ্ঠান যেমন সংবাদ, নাটক, সিনেমা, ধর্মীয়, শিক্ষণীয়, রাজনৈতিক কাথা-বার্তা সহ আরো অনেক অনুষ্ঠান প্রচার করে থাকে।   ইতিহাস  থাম্ব|200px|মাই টিভি ভবন প্রয়াত ওমেদা বেগম বাংলা ভাষা ও সংস্কৃতি ছড়িয়ে দেওয়ার জন্য মাইটিভি প্রতিষ্ঠা করেন। এটি ১৫ এপ্রিল, ২০১০ সালে সম্প্রচার শুরু করে। স্টেশনটি ভি.এম. ইন্টারন্যাশনাল লিমিটেডের মালিকানাধীন। বেগমের পুত্র নাসির উদ্দিন সাথি চেয়ারম্যান ও ব্যবস্থাপনা পরিচালক হিসেবে দায়িত্ব পালন করছেন। স্টেশনের মূল ভবন হাতিরঝিলে অবস্থিত।   অনুষ্ঠানসমূহ   আমার সকাল   হক্ক কথা   সহজে নামাজ শিক্ষা তালিমুল কোরআন  ফিফটি মিনিটস (সরাসরি টকশো)  মাইটিভি সংলাপ (সরাসরি টকশো)  মাইটিভি রাউন্ডটেবিল (সরাসরি টকশো)  আমার গান (সরাসরি)  মাই হেলথ (সরাসরি)  মুখোশ  টার্ণিং পয়েণ্ট  মিউজিক টাইম  মিউজিক ভিউ   ডান্স ফর ইউ  রঙ   মিউজিক টাইম  পাকের ঘর   রুপালী পর্দার গান  তোমাকে পাওয়ার জন্য   গানের সুরে মাতো   সিনেমার সেকাল একাল   ডান্স ফর ইউ  তৌহিদ আফ্রিদি শো  এছাড়া চ্যানেলটি নাটক, ছায়াছবি, সংবাদ প্রচার করে থাকে।   ধারাবাহিক নাটক   ছবির হাট  নুরজাহান  রুপ কুমারীর গাও   অশান্ত প্রেম  নগর জীবন  এছাড়া চ্যানেলটি আরো অনেক সাপ্তাহিক ও ধারাবাহিক নাটক প্রচার করে থাকে।   তথ্যসূত্র    বহিঃসংযোগ   অফিসিয়াল সাইট   অফিসিয়াল ফেসবুক  অফিসিয়াল ইউটিউব  বিষয়শ্রেণী:বাংলাদেশের টেলিভিশন চ্যানেল বিষয়শ্রেণী:২০১০-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:২০১০-এ বাংলাদেশে প্রতিষ্ঠিত
আনাস্তাসিয়া ইউরিভনা নভোসাদ (, ; জন্ম: ৮ মে ১৯৯৩; আনাস্তাসিয়া নভোসাদ নামে সুপরিচিত) হলেন একজন ইউক্রেনীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ে ইউক্রেনের প্রতিনিধি হিসেবে প্রতিদ্বন্দ্বিতা করে থাকেন।  নভোসাদ ইউক্রেনের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন আনাস্তাসিয়া ইউরিভনা নভোসাদ ১৯৯৩ সালের ৮ই মে তারিখে ইউক্রেনের রিভনেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন নভোসাদ ইউক্রেনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন। তিনি ফ্রিস্টাইল স্কিইংয়ে নারীদের এরিয়াল প্রতিযোগিতার বাছাইপর্বে তার নাম থাকলে তিনি এতে অংশগ্রহণ করেননি।  তথ্যসূত্র  বহিঃসংযোগ     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় নারী ফ্রিস্টাইল স্কিয়ার বিষয়শ্রেণী:ইউক্রেনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
ইয়ালি মসজিদ ()  হচ্ছে তুরস্কের ইজমির শহরের একটি মসজিদ। একে কোনাক মসজিদও বলা হয়। এটি গভর্নরের ম্যানশন এবং জাজির ক্লক টাওয়ারের পাশের শহরের কেন্দ্রস্থল কোনাক স্কয়ারে অবস্থিত। মসজিদটি অপেক্ষাকৃত ছোট আকারের হওয়া সত্ত্বেও, এর স্বতন্ত্র অষ্টভুজাকার আকৃতি এবং বিস্তৃত টাইলকর্মের জন্য এটি এই শহরের অন্যতম প্রধান প্রতীক-চিহ্ন হিসাবে বিবেচিত হয়।   ১৭৭৫ সালে ইজমিরের তৎকালীন শাসক কাতিপজাদে মেহমেত পাশার স্ত্রী আয়শে হানামের পৃষ্ঠপোষকতায় এই মসজিদটি নির্মিত হয়েছিল। এর বাইরের টাইলগুলি কুটাহিয়া থেকে আনা হয়েছিল। মসজিদটির একটি গম্বুজ এবং মিনার রয়েছে। তবে মসজিদটির মাত্র একটি প্রবেশ পথ রয়েছে।  মসজিদের অভ্যন্তরভাগটি ইমরান বারাদান প্রদত্ত একটি ঝাড়বাতি দ্বারা প্রজ্জ্বলিত করা হয়।   চিত্রশালা    তথ্যসূত্র   বিষয়শ্রেণী:ইজমিরের উসমানীয় মসজিদ বিষয়শ্রেণী:তুরস্কের স্থাপত্য বিষয়শ্রেণী:গম্বুজসহ মসজিদ বিষয়শ্রেণী:তুরস্কের মসজিদ বিষয়শ্রেণী:১৮শ শতাব্দীর মসজিদ
উপকার মনোজ কুমার পরিচালিত ১৯৬৭ সালের ভারতীয় হিন্দি ভাষার চলচ্চিত্র। এটি মনোজ কুমারের পরিচালিত প্রথম চলচ্চিত্র। চলচ্চিত্রটিতে শ্রেষ্ঠাংশে অভিনয় করেন মনোজ কুমার, আশা পারেখ, প্রেম চোপড়া, কামিনী কৌশল, প্রাণ ও মদন পুরি। তদানীন্তন ভারতীয় প্রধানমন্ত্রী লাল বাহাদুর শাস্ত্রী মনোজ কুমারকে কৃষক ও সেনাবাহিনীকে নিয়ে একটি চলচ্চিত্র নির্মাণের পরামর্শ দেন। তারই সূত্র ধরে এই চলচ্চিত্রটি নির্মিত হয়। এটি সেই বছরের সর্বাধিক আয়কারী চলচ্চিত্র।  চলচ্চিত্রটি এর গল্প, চিত্রগ্রহণ, গান, গীত ও অভিনয়ের জন্য প্রশংসিত হয়। এটি ১৫তম ভারত জাতীয় চলচ্চিত্র পুরস্কারে দ্বিতীয় শ্রেষ্ঠ পূর্ণদৈর্ঘ্য চলচ্চিত্র ও শ্রেষ্ঠ পুরুষ নেপথ্য কণ্ঠশিল্পী বিভাগে পুরস্কার লাভ করে এবং ১৫তম ফিল্মফেয়ার পুরস্কারে ১০টি বিভাগে মনোনয়ন থেকে শ্রেষ্ঠ চলচ্চিত্র-সহ ৭টি বিভাগে পুরস্কার লাভ করে।   অভিনয়শিল্পীদল   মনোজ কুমার - ভরত  মহেশ কোঠারে - কিশোর ভরত  আশা পারেখ - ডাক্তার কবিতা  প্রেম চোপড়া - পুরান কুমার  কামিনী কৌশল - রাধা  প্রাণ - মলং চাচা  কানহাইয়ালাল - লালা ধনিরাম  ডেভিড - মেজর সাব  অসিত সেন - লাখপতি  টুন টুন - লাখপতির স্ত্রী  মদন পুরি - চরনদাস  মনমোহন - কবিতার ভাই  অরুণা ইরানি - কামলি  মনমোহন কৃষাণ - বিষ্ণ  সুন্দর - সুন্দর  গুলশান বাওরা - সোম  মোহন চোটি - মঙ্গল  লক্ষ্মী ছায়া - "গুলাবি রাত গুলাবি" গানে নৃত্যশিল্পী   তথ্যসূত্র    বহিঃসংযোগ      বিষয়শ্রেণী:১৯৬৭-এর চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:১৯৬৭-এর পরিচালনায় অভিষেক চলচ্চিত্র বিষয়শ্রেণী:১৯৬৭-এর নাট্য চলচ্চিত্র বিষয়শ্রেণী:মনোজ কুমার পরিচালিত চলচ্চিত্র বিষয়শ্রেণী:কল্যাণজী-আনন্দজী সুরারোপিত চলচ্চিত্র বিষয়শ্রেণী:ভারত-পাকিস্তান যুদ্ধ ও সংঘর্ষ অবলম্বনে চলচ্চিত্র বিষয়শ্রেণী:দ্বিতীয় শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী বিষয়শ্রেণী:ভারত এবং পাকিস্তানের যুদ্ধ-বিগ্রহের পটভূমিতে নির্মিত চলচ্চিত্র বিষয়শ্রেণী:লাল বাহাদুর শাস্ত্রীর স্মারক
আল আমা আল তুতিলি (মৃত্যু ১১২৬) ছিলেন আন্দালুসের টুডেলায় জন্মগ্রহণকারী একজন মুলাদি কবি। আল আমা অর্থ একজন অন্ধ এবং তুতিলি অর্থ ‘টুডেলা থেকে’। তিনি সেভিলে বেড়ে উঠেন। সেখানে তিনি কবিতায় দক্ষতা অর্জন করেন। পরবর্তীতে তিনি মুরসিয়ায় বসবাস করেন। আল তুতিলি অল্প বয়সে মারা যান। আন্দালুসে আলমোরাভি যুগে তিনি অন্যতম খ্যাতনামা কবি ও সঙ্গীতকার ছিলেন। সারাগোসার আলমোরাভি গভর্নর ইবনে তিফিলউয়িতের দরবারে তিনি ইবনে বাজার সাথে কবিতার প্রতিযোগিতা করেন। তার স্ত্রীর মৃত্যুতে লিখিত শোকগীতির জন্য তিনি পরিচিত।   তথ্যসূত্র    গ্রন্থপঞ্জি   Al-A'ma at-Tutili, Diwan, ed. Ihsan Abbas (Beirut, 1963)  E. Garzia Gomez, las jarchas romances de la serie árabe en su marco (Madrid 1965)  Nykl p. 254-6  al-Acma al-Tutili, [El ciego de Tudela]: Las moaxajas. Traducción y prólogo: M. Nuin Monreal, W. S. Alkhalifa, 2001  বিষয়শ্রেণী:মুরিশ লেখক বিষয়শ্রেণী:আন্দালুসের কবি বিষয়শ্রেণী:আলমোরাভি রাজবংশ বিষয়শ্রেণী:১১২৬-এ মৃত্যু বিষয়শ্রেণী:মুসলিম কবি
লেফটেন্যান্ট কর্নেল ডি শ্রীরাম কুমার, এসি (জন্ম ১৯৮১) একজন ভারতীয় সেনাবাহিনীর কর্মকর্তা। ২০০৪ সালের ২০ শে মার্চ সেনাবাহিনীতে কমিশন প্রাপ্ত হয়ে তিনি অশোকচক্র পুরস্কার পেয়েছিলেন, যা ২০১০ সালের ভারতের সর্বোচ্চ শান্তিময় সজ্জা ছিল।  তিনি ইন্ডিয়ান মিলিটারি একাডেমির (আইএমএ) প্রশিক্ষক ছিলেন।   জীবনের প্রথমার্ধ  শ্রীরাম কুমার ১৯৮১ সালে কোভিলপট্টিতে জন্মগ্রহণ করেছিলেন এবং অমরাবতীনগর সৈনিক স্কুলে পড়াশোনা করেন এবং ১৯৯৮ সালে পাস করেন। তিনি মাদুরাইয়ের আমেরিকান কলেজে স্নাতকোত্তর করেছেন।    সেনা ক্যারিয়ার  ডান|থাম্ব| শ্রীরাম কুমার ২৬ জানুয়ারী ২০১০-তে রাষ্ট্রপতি প্রতিভা পাতিলের কাছ থেকে অশোকচক্র গ্রহণ করেন।  কুমার ২০০২ সালের অক্টোবরে চেন্নাইয়ের অফিসার্স ট্রেনিং একাডেমিতে যোগদান করেছিলেন এবং ২০ শে মার্চ ২০০৪ এ তিনি ৯০ মিডিয়াম রেজিমেন্টে (আর্টিলারি) কমিশন লাভ করেন এবং ২৪ আগস্ট ২০০৮ এ মেজর পদে পদোন্নতি পান। তিনি অরুণাচল প্রদেশে (অপারেশন অর্কিড) এবং পরে মণিপুরে (অপারেশন হেফাজত) 39 আসাম রাইফেলসের সাথে দায়িত্ব পালন করেছিলেন।  ২৩ অক্টোবর, ২০০৮ তারিখে, ইম্ফল পূর্ব জেলার, হেইবি মাখং গ্রামে ১০-১৫ সশস্ত্র সন্ত্রাসীর উপস্থিতি সম্পর্কে স্পষ্ট গোয়েন্দা তথ্য পাওয়ার পরে, মেজর ডি শ্রীরাম কুমার সন্ত্রাসীদের নির্মূলের জন্য অভিযান শুরু করেন। ঘটনাস্থলে পৌঁছে তিনি সন্ত্রাসীদের পালানোর পথে একাধিক হামলা চালিয়েছিলেন।  প্রায় 1830 টার দিকে, মেজর ডি শ্রীরাম কুমারের নেতৃত্বে বিভাগটি সশস্ত্র সন্ত্রাসীদের সন্দেহজনক আন্দোলনকে কাছের পর্বতমালার দিকে এগিয়ে যাওয়ার পক্ষে চ্যালেঞ্জ জানায়, সন্ত্রাসীরা নির্বিচারে ভারী স্বয়ংক্রিয় অস্ত্র চালায় এবং এই অংশটি পিন করে দেয়। অপরাধী অলৌকিকভাবে  মৃত্যুকে উপেক্ষা করেছিল তবে অনুকরণীয় সাহস এবং মনের উপস্থিতি দেখিয়ে সন্ত্রাসীদের সঠিকভাবে জড়িয়ে নিয়ে যায় এবং ঘটনাস্থলেই দু'জন সন্ত্রাসীকে হত্যা করে।  ভারতীয় সেনাবাহিনীর ঐতিহ্যকে ধরে রাখার এবং মারাত্মক লড়াইয়ের সুনিশ্চিতকরণে সর্বাধিক আদেশের নেতৃত্ব প্রদর্শন এবং ব্যক্তিগত সুরক্ষার বিষয়টি নির্বিঘ্নে দেখিয়ে মেজর ডি শ্রীরাম কুমার তার বন্ধুকে ফায়ার কভারিং দেওয়ার নির্দেশ দিয়েছিলেন এবং নিজের নিরাপত্তার প্রতি সম্পূর্ণ অবজ্ঞার সাথে পয়েন্ট ফাঁকা পরিসরে দুটি সন্ত্রাসীকে হত্যা করেছিলেন। পঞ্চম সন্ত্রাসীর জোরদার অনুসন্ধানের পরে তার বন্ধু তাকে হত্যা করেছিল।  অনুপ্রেরণামূলক নেতৃত্ব প্রদর্শনের জন্য, বৈরী আগুনের অধীনে সুস্পষ্ট বৌদ্ধিকতা এবং এককভাবে চার সন্ত্রাসীকে নির্মূল করার জন্য, মেজর ডি শ্রীরাম কুমারকে স্বাধীনতা দিবস ২০০৯ উপলক্ষে 'অশোকচক্র' দ্বারা ভূষিত করা হয়েছিল।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:তামিলনাড়ুর ব্যক্তি বিষয়শ্রেণী:অশোক চক্র পদকপ্রাপ্ত বিষয়শ্রেণী:ভারতীয় সেনা কর্মকর্তা বিষয়শ্রেণী:কোয়েম্বাটুরের ব্যক্তি বিষয়শ্রেণী:সৈনিক স্কুলের প্রাক্তন শিক্ষার্থী বিষয়শ্রেণী:অশোকচক্র
হান্না উইলিয়ামস (মে ১৯৮৬ - আনুমানিক. ২১ এপ্রিল ২০০১)  ১৪ বছর বয়সী স্কুলছাত্রী ছিলেন। তিনি ২১ এপ্রিল ২০০১ তারিখে একটি শপিং ট্রিপের সময় নিখোঁজ হওয়ার পর খুন হয়। একজন আইরিশ দোষী সাব্যস্ত যৌন অপরাধী  রবার্ট হাওয়ার্ডকে ২০০৩ সালে দোষী সাব্যস্ত করা হয় এবং তার হত্যার জন্য যাবজ্জীবন কারাদণ্ড দেওয়া হয়।  এই মামলাটি (ব্রিটিশ দাতব্য সংস্থা মিসিং পিপল, পূর্বে ন্যাশনাল মিসিং পার্সনস হেল্পলাইন, অন্যান্যদের মধ্যে) শ্বেতাঙ্গ মহিলা সিন্ড্রোমের নিখোঁজ হওয়ার উদাহরণ হিসাবে উল্লেখ করা হয়েছে। এর কারণ উইলিয়ামস, একজন শ্রমিক শ্রেণীর মেয়ে, যার বাড়ি থেকে পালিয়ে যাওয়ার ইতিহাস রয়েছে, একই বয়সের অন্যান্য নিখোঁজ মেয়েদের তুলনায় অনেক কম প্রেস কভারেজ পেয়েছে, যারা প্রায় একই সময়ে নিখোঁজ হয়ে যায়, বিশেষ করে ড্যানিয়েল জোন্স (যিনি জুন ২০০১ সালে নিখোঁজ হন এবং যার মৃতদেহ কখনও পাওয়া যায়নি) এবং মিলি ডাওলার, দুজনেই আপাতদৃষ্টিতে স্থিতিশীল পরিবারের মধ্যবিত্ত স্কুলছাত্রী ছিলেন।   অন্তর্ধান  ২০০১ সালের ২১ শে এপ্রিল হান্না উইলিয়ামস তার মাকে বলেছিলেন যে তিনি ডার্টফোর্ডে উইন্ডো শপিং করতে যাচ্ছেন, কিন্তু আর বাড়ি ফিরে আসেননি। অনেক দিন ধরে অনুমান করা হয়েছিল যে উইলিয়ামস পালিয়ে গেছে, এবং অনুসন্ধানটি এই কারণে সাহায্য করেনি যে একজন বন্ধু সম্ভাব্য নিহত হওয়ার অনেক পরে তাকে দেখেছিল।   লাশ আবিষ্কার এবং হত্যাকারীর শাস্তি  উইলিয়ামসের দেহ ১৫ মার্চ ২০০২ সালে টেমস নদীর পাশে কেন্টের নর্থফ্লিটের একটি শিল্প এলাকায় একটি সিমেন্টের কাজে আবিষ্কৃত হয়। প্রাথমিকভাবে অনুমান করা হয়েছিল যে দেহটি ড্যানিয়েল জোন্সের, যিনি ২০০১ সালের ১৮ জুন থেকে এসেক্সের ইস্ট টিলবুরি থেকে নিখোঁজ ছিলেন, কিন্তু উইলিয়ামসের পোশাক সঠিক সনাক্তকরণের দিকে পরিচালিত করে। উইলিয়ামসের মৃতদেহ আবিষ্কারের সাথে সাথে সারের মিলি ডাওলারের অন্তর্ধান এবং পরে হত্যার তদন্তও ঘটে, যিনি ২০০২ সালের ২১ শে মার্চ নিখোঁজ হন।   একজন দোষী সাব্যস্ত যৌন অপরাধী রবার্ট হাওয়ার্ড ১৯ সাল থেকে উইলিয়ামসকে চিনতেন। উইলিয়ামসের লাশ পাওয়া যাওয়ার আট দিন পর ২০০২ সালের ২৩ মার্চ তাকে গ্রেপ্তার করা হয়। ২০০৩ সালের অক্টোবরে মেইডস্টোন ক্রাউন কোর্টে তার বিচারের সময় হাওয়ার্ড উইলিয়ামসকে ধর্ষণ ও হত্যার দায়ে দোষী সাব্যস্ত হন এবং তাকে যাবজ্জীবন কারাদণ্ড দেওয়া হয়। বিচার বিচারক কর্তৃক কোন ন্যূনতম মেয়াদ সুপারিশ করা হয়নি বলে জানা গেছে, এবং পরবর্তীতে উচ্চ আদালত কর্তৃক জারি করা ন্যূনতম মেয়াদের কোন প্রতিবেদন পাওয়া যায়নি।     তথ্যসূত্র   বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:নারীর প্রতি সহিংসতার ঘটনা বিষয়শ্রেণী:খুনের শিকার নারী বিষয়শ্রেণী:পূর্বে নিখোঁজ ব্যক্তি বিষয়শ্রেণী:ইংল্যান্ডের নিখোঁজ ব্যক্তি বিষয়শ্রেণী:ইংল্যান্ডে ধর্ষণ
হিন্দুস্তান টাইমস হল একটি ভারতীয় ইংরেজি ভাষার দৈনিক সংবাদপত্র। এটি ১৯২৪ সালে ভারতের স্বাধীনতা আন্দোলন চলাকালীন প্রতিষ্ঠিত হয়। এই সংবাদপত্রটির উদ্বোধন করেন মহাত্মা গান্ধী এবং এটি ভারতীয় কংগ্রেস দলকে সমর্থন প্রদানের জন্য খ্যাত। এই সংবাদপত্রটির মালিক কংগ্রেস রাজ্য সভার সংসদ সদস্য শোভনা ভার্টিয়া।Media Bias is there for every one to see . AIFON (5 March 2016). Retrieved on 2018-12-27.Nominated to Rajya Sabha – NATIONAL. The Hindu. Retrieved on 27 December 2018.Politicians, lawyers, actors: The must-read Rajya Sabha rich list. Firstpost (18 November 2011). Retrieved on 2018-12-27. এটি কেকে বিরলা পরিবার নিয়ন্ত্রিত এইচটি মিডিয়ার সহযোগী প্রকাশনা।  হিন্দুস্তান টাইমস প্রচলনের দিক থেকে ভারতের সর্ববৃহৎ সংবাদপত্র। অডিট ব্যুরো অব সার্কুলেশন অনুসারে ২০১৭ সালের নভেম্বর মোতাবেক এর ৯৯৩,৬৪৫টি কপি বিক্রি হয়েছে। দি ইন্ডিয়ান রিডারশিপ জরিপ প্রকাশ করে যে হিন্দুস্তান টাইমস দ্য টাইমস অব ইন্ডিয়ার পর ভারতের দ্বিতীয় সর্বাধিক পঠিত ইংরেজি সংবাদপত্র। এটি উত্তর ভারতে বেশ জনপ্রিয়, এছাড়া নয়াদিল্লি, মুম্বই, লখনৌ, কলকাতা, পাটনা, রাঁচি ও চণ্ডীগড়ে এর সংস্করণ প্রকাশিত হয়।  তথ্যসূত্র  বহিঃসংযোগ    হিন্দুস্তান টাইমস-এর অনলাইন সংস্করণ  বিষয়শ্রেণী:১৯২৪-এ ভারতে প্রতিষ্ঠিত বিষয়শ্রেণী:১৯২৩-এ প্রতিষ্ঠিত প্রকাশনা বিষয়শ্রেণী:কলকাতার সংবাদপত্র বিষয়শ্রেণী:দিল্লির সংবাদপত্র বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:ভারতের জাতীয় সংবাদপত্র বিষয়শ্রেণী:পাটনার সংবাদপত্র বিষয়শ্রেণী:মুম্বইয়ের সংবাদপত্র বিষয়শ্রেণী:হিন্দুস্তান টাইমস বিষয়শ্রেণী:এশীয় সংবাদ ওয়েবসাইট
thumb|শিমলা থেকে কিন্নর জেলা যাওয়ার পথে নারকান্দা/নারকান্ডা নরকান্দ () ভারতের হিমাচল প্রদেশ রাজ্যের শিমলা জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬২১ মিটার (৮৫৯৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে নরকান্দ শহরের জনসংখ্যা হল ৭১২ জন। এর মধ্যে পুরুষ ৬২% এবং নারী ৩৮%।  এখানে সাক্ষরতার হার ৮০%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে নরকান্দ এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:হিমাচল প্রদেশের শহর ও নগর
দ্য বুক অব স্নবস হল উইলিয়াম ম্যাকপিস থ্যাকারির ব্যঙ্গধর্মী রচনার সংকলন। এটি ১৮৪৮ সালে গ্রন্থাকারে প্রকাশিত হয়। এর পূর্বে এটি ১৮৪৬ সালের ২৮শে ফেব্রুয়ারি থেকে ১৮৪৭ সালের ২৭শে ফেব্রুয়ারি পর্যন্ত ৫৩ সপ্তাহ পাঞ্চ পত্রিকায় "দ্য স্নবস অব ইংল্যান্ড, বাই ওয়ান অব দেমসেলভস" নামে প্রকাশিত হয়। বইটি ব্যাপক জনপ্রিয় হয় এবং থ্যাকারিকে বিপুল জনপ্রিয়তা পাইয়ে দেয়। গ্রন্থাকারে সংকলনের পূর্বে বইটি "নিগূঢ়ভবে পরিমার্জন" করা হয় এবং সাম্প্রতিক রাজনৈতিক বিষয়সমূহ তথা ১৭-২৩ নং ভুক্তিগুলি বাদ দেওয়া হয়।  "স্নব" শব্দের উৎপত্তি স্নবারি অভিধানে ফিলিপ জুলিয়ান লিখেন ""স্নব" শব্দটি শুরু হয় শিষ দিয়ে এবং শেষ হয় সাবানের ফেনার মত, কিন্তু এর অর্থ দাঁড়ায় ঘৃণা ও লঘুচিত্ততা। থ্যাকারি এই বিষয়টি বুঝেছিলেন, কিন্তু তিনি এতে নৈতিক গূঢ়ার্থ যোগ করেন।জুলিয়ান (২০০৬), পৃষ্ঠা ১।  থ্যাকারির অবদান থ্যাকারি প্রথম এই শব্দটিকে ব্যবহার করেন, "আমরা এটাকে সংজ্ঞায়িত করতে পারি না। এটা কি তা আমরা বলতে পারি না। কিন্তু আমরা জানি এটা কি। এমন ছোট একটা শব্দ, যার শুরুটা শিষের শব্দের মত, কিন্তু মনে হয় এটি এর স্বাদ ত্যাগ করেছে।"জ্যান (১৯৯০), পৃষ্ঠা ৫-৬। ১৮৫৯ সালে ডেভিড ম্যাসন লিখেন, "জনাব থ্যাকারির জন্য, কোন সন্দেহ নেই যে স্নবারি খারাপ বিষয়, কিন্তু এটা জানা খুবই কষ্টসাধ্য ছিল যে এটা আসলে কি।"ম্যাসন (১৮৫৯), পৃষ্ঠা ২৫১।  তথ্যসূত্র  বহিঃসংযোগ     ইন্টারনেট আর্কাইভে The Book of Snobs    বিষয়শ্রেণী:১৮৪৮-এর ব্রিটিশ উপন্যাস বিষয়শ্রেণী:উইলিয়াম ম্যাকপিস থ্যাকারির উপন্যাস বিষয়শ্রেণী:ভিক্টোরীয় উপন্যাস বিষয়শ্রেণী:ইংরেজি উপন্যাস বিষয়শ্রেণী:পর্বক্রমে প্রথম প্রকাশিত উপন্যাস
রক্তদহ বিল বাংলাদেশের উত্তরাঞ্চলের একটি বিল।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৬৯। এই বিল দেশের অন্যতম বৃহৎ বিল। এটি নওগাঁ জেলার  রাণীনগর উপজেলা এবং বগুড়া জেলার  আদমদিঘী উপজেলা জুড়ে বিস্তৃত। তেরটি খাল ও অন্যান্য জলপথ রক্তদহ বিলের মধ্যে দিয়ে প্রবাহিত। ।thumb|রক্তদহ বিলের সূর্যাস্ত   দর্শনীয় স্থান    রক্তদহ বিল পর্যটন এলাকা ও পাখি পল্লী — হাতিরপুল এলাকায় নবনির্মিত পর্যটন কেন্দ্র ও পাখি অভয়াশ্রম।thumb|right|300px|রক্তদহ বিল পর্যটন এলাকা ও পাখি পল্লী উদ্বোধনের মুহূর্তে অতিথিবৃন্দ, রাণীনগর, নওগাঁ।  ইতিহাস  ফকির মজনু শাহ এখান থেকেই সশস্ত্র অনুচরসহ প্রায় প্রতি বছর তৎকালীন ইস্ট ইন্ডিয়া কোম্পানির অধিকারভুক্ত বাংলা ও বিহারের বিভিন্ন স্থানে অভিযান চালাতেন। প্রধানত বিহারের পানিয়া অঞ্চল এবং বাংলার রংপুর, দিনাজপুর, রাজশাহী, কোচবিহার, জলপাইগুড়ি, মালদহ, সিরাজগঞ্জ, পাবনা ও ময়মনসিংহ জেলা ছিল তার অভিয়ানের অঞ্চল।  ১৭৮৬ সালের আগস্ট মাসে বগুড়া থেকে ৩৫ মাইল দূরবর্তী এক স্থানে লেফটেন্যান্ট আইন শাইনের সঙ্গে তার সংঘর্ষ হয়েছিল। গবেষণায় দেখা গেছে , এ স্থানটি আদমদীঘি থানার রক্তদহ বিল। এখানে ব্যাপক ইংরেজ সৈন্য হতাহত হয়েছিল এবং রক্তের বন্যা বয়ে গিয়েছিল বলে সে সময় এর নাম রাখা হয় রক্তদহ বিল। রক্তদহ বিলে ফকির বাহিনীর একজন শাহাদত প্রাপ্ত মুজাহিদ শায়িত আছেন। এই রক্তদহ মাজারটি স্থানীয় ভাবে ‘রক্তদহ দরগা’ নামে পরিচিত  আরেকটি যুদ্ধে মজনু শাহ ও ইংরেজ সৈন্যদের মাঝে যুদ্ধে  প্রচুর লোক হতাহত হওয়ায় বিল ভোমরার পানি রক্তের জোয়ারে লাল রং ধারণ করে সেই থেকে বিল ভোমরা ঐতিহাসিক রক্তদহ বিল নাম ধারণ করে আসছে। ঐ যুদ্ধে মজনু শাহ এর একজন শীর্ষ সহযোগী শহীদ হন। তার লাশ ঐ বিলের মধ্যেই একটু উঁচু স্থানে দাফন করা হয়। সেখানে একটি বটগাছ সর্বক্ষণ দাঁড়িয়ে আছে।   বিবরণ রক্তদহ নদীর উৎপত্তি সান্তাহার পৌরসভায় প্রবাহিত তুলসীগঙ্গা নদীর বাম দিকের প্রবাহ থেকে। অতপর নদীটি বগুড়া নওগাঁ মহাসড়ক অতিক্রম করে সান্তাহার স্টেডিয়ামের পাশ দিয়ে কায়েতপাড়া গিয়ে রামখাল নদীর প্রবাহ গ্রহণ করে রক্তদহ বিলে পৌঁছে। রক্তদহ বিলের প্রাথমিক অন্তর্প্রবাহ ৪৬টি নদ নদী। এর পৃষ্ঠতল অঞ্চল ২৬ বর্গকিলোমিটার এবং গড় গভীরতা ২ মিটার এবং সর্বাধিক গভীরতা ৪ মিটার।   বগুড়ার আদমদীঘির ঐতিহাসিক রক্তদহ বিল ফাল্গুনের শুরুতে চারপাশে  ইরি-বোরো ধানের আবাদ হয়। প্রায় ৯শত একর এলাকাজুড়ে বিস্তৃতি এ বিলে একসময় পানি পরিপূর্ণ হয়ে প্রচুর মাছ পাওয়া যেত। এ বিল থেকে এলাকায় মাছের চাহিদা পূরণ করে বগুড়া, নাটোর, জয়পুরহাট ও নওগাঁ জেলার দক্ষিণ পূর্ব এলাকার মাছের চাহিদা পূরণ হতো।  এ বিলে বোয়াল, চিতল, আইড়, গজার, পবদাসহ মাছের সুক্ষাতি আজও ছড়িয়ে রয়েছে। ২০০৩ সাল থেকে ২০০৭ সাল পর্যন্ত এনজিও সংস্থা ব্র্যাক এই বিলের সংস্কার ও মাছ চাষের দায়িত্ব গ্রহণ করে।  তথ্যসূত্র  বিষয়শ্রেণী:বাংলাদেশের হ্রদ বিষয়শ্রেণী:বগুড়া জেলার দর্শনীয় স্থান বিষয়শ্রেণী:নওগাঁ জেলার দর্শনীয় স্থান বিষয়শ্রেণী:বাংলাদেশের বিল বিষয়শ্রেণী:বাংলাদেশের জলাভূমি
জেএম সেন হল বাংলাদেশের চট্টগ্রামের প্রথম টাউন হল। এটি চট্টগ্রামের কেন্দ্রস্থল আন্দরকিল্লার নিকটবর্তী রহমতগঞ্জ এলাকায় অবস্থিত।  ইতিহাস মূলত ভারতের স্বাধীনতা আন্দোলন জোরদার করার ক্ষেত্রে, স্বাধীনতা সংগ্রামী-স্বাধীনতাকামী জনসাধারণের মত-বিনিময়ের মিলনস্থান এবং শিল্প-সংস্কৃতি চর্চার কেন্দ্র হিসেবে জেএম সেন হল প্রতিষ্ঠা করা হয়। তৎকালীন ব্যারিস্টার ও কলকাতা শহরের মেয়র এবং জাতীয় কংগ্রেস পার্টির প্রেসিডেন্ট, দেশপ্রিয় যতীন্দ্রমোহন সেনগুপ্ত তার পিতা যাত্রামোহন সেনের, যিনি পেশায় একজন আইনজীবী ছিলেন, স্মৃতিতে এই মিলনায়তনের নামকরণ করেন। ১৮৭৫ সালে, যাত্রামোহন সেন চট্টগ্রাম অ্যাসোসিয়েসনের নামে একটি সংগঠন এবং ট্রাস্ট্রি বোর্ড গঠন করেন। এরপর কিছু বছর পর ১৯১৪ সালে মিলনায়তনের জন্য জমি এবং তিন হাজার টাকার আর্থিক সহায়তা প্রদান করেন। দু-বছর পর ১৯১৬ সালের ১৯ নভেম্বর শরৎচন্দ্র রায়বাহাদুর সেই স্থানে জেএম সেন হল নামে প্রথম টাউন হলের ভিত্তিপ্রস্তর স্থাপন করেন। ১৯২০ সালের ৮ ফেব্রুয়ারি রায়বাহাদুর নবীনচন্দ্র দত্ত এই হলের আনুষ্ঠানিক উদ্বোধন করেন।  বিবরণ এই হলে একটি ক্লাব রয়েছে। এছাড়াও রয়েছে ব্রিটিশ বিরোধী স্বাধীনতা সংগ্রামের অন্যতম বিপ্লবী নেতা মাস্টারদা সূর্য সেন, উপমহাদেশ খ্যাত রাজনীতিবিদ যতীন্দ্রমোহন, সাংবাদিক, আইনজীবী ও রাজনীতিবিদ মহিমচন্দ্র দাস, চট্টগ্রামের নারী আন্দোলনের অন্যতম পুরোধা নেলী সেনগুপ্তার আবক্ষ মূর্তি।  তথ্যসূত্র  বহিঃসংযোগ  বিষয়শ্রেণী:ব্রিটিশ বিরোধী আন্দোলন বিষয়শ্রেণী:চট্টগ্রামের দর্শনীয় স্থান